สวัสดีค่ะ คือว่าหนูปวดท้องแถวๆมดลูกอ่ะค่ะ ปวดมาสองวันแล้ว จะปวดบ้างหายบ้าง ปวดไม่รุนแรงค่ะ เวลาเดินเยอะๆจะปวดมาก ก่อนที่จะปวด หนูมีเพศสัมพันธ์ แล้วทานยาคุมผิดด้วยค่ะ อยากทราบว่ามันเป็นอาการของโรคอะไรรึเปล่าค่ะ
สวัสดีค่ะ อาการปวดท้องน้อยสัมพันธ์กับการมีเพศสัมพันธ์ อาจจะเกิดจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน หากมีเพศสัมพันธ์รุนแรงก็อาจเกิดได้-มีเยื่อบุโพรงมดลูกเจริญผิดที่ อาจทำให้มีอาการเจ็บปวดตอนมีการสอดใส่อวัยวะเพศลึกๆได้-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้แนะนำสังเกตอาการค่ะ ว่าหากหยุดมีเพศสัมพันธ์แล้วอาการปวดหายไปหรือไม่ ถ้ายังไม่ทุเลาร่วมกับมีอาการอื่นๆเช่นปัสสาวะแสบขัด ตกขาวผิดปกติ มีไข้ เลือดออกผิดปกติทางช่องคลอด ควรไปพบแพทย์เพื่อตรวจเพิ่มเติม ยาคุมอาจทำให้ปวดท้องได้ แต่ไม่ควรเป็นมากรุนแรงค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก สามารถรับประทานยาแก้ปวด หรือยาแก้อักเสบในกลุ่มที่ไม่ใช่สเตียรอยด์ได้